ลุ้นวันนี้ไม่ให้หลุด 740-745
ตลาดหุ้นไทยเช้าวันนี้ ซื้อขายในแดนบวกสลับแดนลบ หลังเปิดมาบวกกว่า 3 จุดแต่ยืนไม่อยู่ไหลลงไปติดเล็กน้อยน้อยต่ำสุดที่748.87&nbsp; จุดก่อนจะมีไล่ซื้อหุ้นใหญ่ให้ดัชนีกลับมาเหนือ 752 จุด
29 เม.ย. 2553

ตลาดหุ้นไทยเช้าวันนี้ ซื้อขายในแดนบวกสลับแดนลบ หลังเปิดมาบวกกว่า 3 จุดแต่ยืนไม่อยู่ไหลลงไปติดเล็กน้อยน้อยต่ำสุดที่748.87  จุดก่อนจะมีไล่ซื้อหุ้นใหญ่ให้ดัชนีกลับมาเหนือ 752 จุด 
นักวิเคราะห์มีความเห็นตรงกันว่า ดัชนีหุ้นที่ปรับตัวขึ้นมาเป็นการเด้งขึ้นช่วงสั้นๆเท่านั้นหลังจากดิ่งลงแรงกว่า 12.51 จุดหรือ 1.64% ปิดที่ 749.49 จุด เมื่อวานนี้  และมีความเป็นได้อย่างมากที่ตลาดหุ้นไทยจะอยู่ในระหว่างการปรับฐานเช่นเดียวกับตลาดหุ้นจีน และยุโรปเพราะประเทศไทยความรุนแรงทางการเมืองยังเกิดขึ้นอย่างต่อเนื่องล่าสุดสเปนเป็นประเทศที่สามในโซนยูโรที่ถูกลดอันดับเครดิตลง1ขั้นเหลือ AAจากสถาบันเอสแอนด์พี 
ด้านนักวิเคราะห์ บริษัทหลักทรัพย์ทิสโก้คาดว่าวันนี้ดัชนีจะต้องยืนเหนือระดับ 745 จุดให้ได้ มิฉะนั้นอาจจะลงไปทดสอบแถว 730 และ 720 จุดซึ่งเป็นแนวต้านต่อไป
ส่วนนักวิเคราะห์ บริษัทหลักทรัพย์กิมเอ็ง(ประเทศไทย)ระบุว่าความรุนแรงที่เกิดขึ้นอีกครั้งเมื่อวานนี้ ทำให้นักลงทุนเร่งลดน้ำหนักการลงทุนในตลาดหุ้นไทยเร็วขึ้น และดัชนีมีโอกาสลงไปถึง742-740จุดได้